b'\n_START_ARTICLE_\nVasario 30\n_START_PARAGRAPH_\nGrigorijaus kalendoriuje Vasaris turi 28 arba 29 dienas. Ta\xc4\x8diau tris kartus istorijoje kai kuriose \xc5\xa1alyse jis tur\xc4\x97jo 30 dien\xc5\xb3._NEWLINE_\xc5\xa0vedijos karalyst\xc4\x97 1700 metais, kuriai tuo metu priklaus\xc4\x97 ir Suomija, planavo pereit nuo Julijaus prie Grigaliaus kalendori\xc5\xb3, praleid\xc5\xbeiant keliam\xc5\xb3j\xc5\xb3 met\xc5\xb3 papildomas dienas ateinan\xc4\x8dius 40 met\xc5\xb3. 1700 metai nebuvo keliamieji, ta\xc4\x8diau 1704 ir 1708 buvo, tad planas nebuvo teisingas. Taip \xc5\xa0vedi\xc5\xa1kas kalendorius tapo pasuktas viena diena \xc4\xaf priek\xc4\xaf nuo Julijaus kalendoriaus, bet vis de\xc5\xa1imt dien\xc5\xb3 atsiliko nuo Grigaliaus. \xc5\xa0is nesusipratimas buvo i\xc5\xa1spr\xc4\x99stas, kai 1712 metais buvo prid\xc4\x97tos dvi papildomos dienos prie vasario, taip atsirandant tais metais vasario 30 d. i. Ta diena atitiko vasario 29 Julijaus bei kovo 11 Grigaliaus kalendoriuose. \xc5\xa0vedija prie Grigaliaus kalendoriaus per\xc4\x97jo 1753 metais._NEWLINE_1929 metais Taryb\xc5\xb3 S\xc4\x85jungoje buvo \xc4\xafvestas revoliucinis kalendorius, kuriame kiekvienas m\xc4\x97nuo turejo 30 dien\xc5\xb3, o likusios 5 ar 6 dienos buvo \xc5\xa1ventin\xc4\x97s. Taip 1930 ir 1931 metais egzistavo vasario 30, ta\xc4\x8diau 1932 metais buvo sugr\xc4\x85\xc5\xbeinti senieji m\xc4\x97nesi\xc5\xb3 ilgiai._NEWLINE_Trylikto am\xc5\xbeiaus mokslininkas Sakroboskas teig\xc4\x97, kad Julijaus kalendoriaus vasaris tur\xc4\x97jo 30 dien\xc5\xb3 keliamaisiais metais nuo 44 iki 8 met\xc5\xb3 prie\xc5\xa1 m\xc5\xabs\xc5\xb3 er\xc4\x85. Teigiama, kad tada Augustas sutrumpino vasar\xc4\xaf, nor\xc4\x97damas suteikti rugpj\xc5\xab\xc4\x8diui (lot. augustus), tada pavadintam jo garbei, tiek pat dien\xc5\xb3, kiek tur\xc4\x97jo liepa (lot. julius), pavadinta Julijaus Cezario garbei. Kadangi n\xc4\x97ra joki\xc5\xb3 papildom\xc5\xb3 istorini\xc5\xb3 \xc4\xafrodym\xc5\xb3, tikima, kad tai yra mitas, nors ir labai senas.'